ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ αριθ. 6 ΤΟΥ ΠΡΟΫΠΟΛΟΓΙΣΜΟΥ 2004 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ - ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ - Τμήμα III - Επιτροπή

(υποβάλλεται από την Επιτροπή)

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248 της 16.9.2002, σ. 1.

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 6/2004 για τους λόγους που αναφέρονται στην αιτιολογική έκθεση που ακολουθεί.

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Το παρόν προσχέδιο διορθωτικού προϋπολογισμού αποσκοπεί στη δημιουργία ενός νέου κονδυλίου του προϋπολογισμού 06 01 04 30 «Εκτελεστικός οργανισμός για την ευφυή ενέργεια» ως δομή υποδοχής για την επιχορήγηση λειτουργίας του οργανισμού. Το νέο αυτό κονδύλιο του προϋπολογισμού θα τροφοδοτείται από την ανάληψη πιστώσεων από άλλα κονδύλια του προϋπολογισμού του προγράμματος.

2. Δημιουργία του εκτελεστικού οργανισμού για την ευφυή ενέργεια

Ο κανονισμός (ΕΚ, ΕΥΡΑΤΟΜ) αριθ. 1605/2002 [2] της 25 Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων προβλέπει, στο άρθρο 54, τη δυνατότητα για την Επιτροπή να αναθέτει καθήκοντα δημόσιας εξουσίας, συμπεριλαμβανομένων των καθηκόντων εκτέλεσης του προϋπολογισμού, σε οργανισμούς κοινοτικού δικαίου καλουμένους «Εκτελεστικούς οργανισμούς», στο βαθμό που τα καθήκοντα αυτά δεν συνεπάγονται ευρύ περιθώριο εκτίμησης κατά την ερμηνεία των πολιτικών επιλογών.

[2] ΕΕ L 248 της 16.9.2002.

Το άρθρο 55 του ιδίου κανονισμού ορίζει τους εκτελεστικούς οργανισμούς ως νομικά πρόσωπα που δημιουργήθηκαν με απόφαση της Επιτροπής, στα οποία μπορεί να ανατεθεί η εφαρμογή εν όλω ή εν μέρει, για λογαριασμό και υπό την ευθύνη της Επιτροπής, ενός κοινοτικού προγράμματος ή σχεδίου. Τέλος, το ίδιο άρθρο εξαρτά τη δημιουργία των οργανισμών από την έκδοση κανονισμού του Συμβουλίου που θεσπίζει το καταστατικό τους και ορίζει τους όρους και τους κανόνες που διέπουν τη σύσταση και τη λειτουργία τους.

Για τον σκοπό αυτό, ο νομοθέτης εξέδωσε στις 19 Δεκεμβρίου 2002, τον κανονισμό (ΕΚ) αριθ. 58/2003 [3] περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων, συμπεριλαμβανομένης της διαχείρισης του προϋπολογισμού.

[3] ΕΕ L 11 της 16.01.2003, σ. 1.

Το πολυετές πρόγραμμα για τις δράσεις στον τομέα της ενέργειας «Ευφυής ενέργεια - Ευρώπη» αποφασίστηκε από το Ευρωπαϊκό Κοινοβούλιο και το Συμβούλιο στις 26 Ιουνίου 2003 [4].

[4] Απόφαση αριθ. 1230/2003/ΕΚ, ΕΕ L 176 της 15.7.2003, σ.29.

Με βάση την ανάλυση κόστους-πλεονεκτημάτων και για την αποτελεσματικότερη επίτευξη των επιδιωκόμενων στόχων στο πλαίσιο του παρόντος κοινοτικού προγράμματος, αποδείχθηκε αναγκαία η χρησιμοποίηση εκτελεστικού οργανισμού στον οποίον θα ανατεθούν ορισμένα καθήκοντα διαχείρισης. Για τον σκοπό αυτό, με βάση γνώμη της επιτροπής των εκτελεστικών οργανισμών, η Επιτροπή εξέδωσε απόφαση στις 23 Δεκεμβρίου 2003, για την ίδρυση του εκτελεστικού οργανισμού για την ευφυή ενέργεια [5].

[5] ΕΕ L 5 της 9.1.2004, σ. 85.

Η απόφαση της Επιτροπής προβλέπει ότι ο εκτελεστικός οργανισμός δέχεται επιχορήγηση εγγεγραμμένη στο γενικό προϋπολογισμό των Ευρωπαϊκών Κοινοτήτων, η οποία προέρχεται από το συνολικό κονδύλιο του προγράμματος «Ευφυής ενέργεια - Ευρώπη».

Στο παρόν προσχέδιο διορθωτικού προϋπολογισμού, η Επιτροπή προτείνει τη δημιουργία του νέου κονδυλίου του προϋπολογισμού 06 01 04 30 «Εκτελεστικός οργανισμός για την ευφυή ενέργεια» ως δομή υποδοχής για την επιχορήγηση λειτουργίας του οργανισμού.

Το νέο αυτό κονδύλιο του προϋπολογισμού θα τροφοδοτείται από την ανάληψη πιστώσεων από άλλα κονδύλια του προϋπολογισμού του προγράμματος.

Στην απόφαση της Επιτροπής για την ίδρυση του προαναφερθέντος εκτελεστικού οργανισμού, η εκτίμηση των ετήσιων δαπανών λειτουργίας του οργανισμού για το 2004 βασιζόταν στην αρχή ότι οι δραστηριότητές του θα άρχιζαν τον Ιανουάριο 2004 με οκτώ αποσπασμένους υπαλλήλους. Επίσης, βασιζόταν στην υπόθεση ότι το υπόλοιπο προσωπικό θα έφθανε από τον Μάιο 2004. Με βάση τις υποθέσεις αυτές, η Επιτροπή εκτίμησε το ποσό της επιχορήγησης του οργανισμού σε 3.385 εκατ. ευρώ.

Η Επιτροπή περιμένει τώρα ότι ο οργανισμός θα αρχίσει να ασκεί τις δραστηριότητές τον Μάιο 2004, συμπεριλαμβανομένων των οκτώ αποσπασμένων υπαλλήλων. Κατά συνέπεια, η ετήσια επιχορήγηση για το 2004 πρέπει να προσαρμοστεί έτσι ώστε να ληφθεί υπόψη η προκύπτουσα μείωση του κόστους λειτουργίας. Η επιχορήγηση του 2004 για τον οργανισμό θα ανέλθει σε 2.770 εκατ. ευρώ.

ΤΕΧΝΙΚΟ ΠΑΡΑΡΤΗΜΑ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΤΜΗΜΑ III - ΕΠΙΤΡΟΠΗ

Κατάσταση των δαπανών

Θέση 06 01 04 08 -- Πρόγραμμα «Ευφυής ενέργεια - Ευρώπη» (2003-2006) -- Δαπάνες για τη διοικητική διαχείριση

Αριθμητικά στοιχεία

>ΘΕΣΗ ΠIΝΑΚΑ>

Παρατηρήσεις (αμετάβλητες)

Θέση 06 01 04 30 -- Εκτελεστικός οργανισμός για την ευφυή ενέργεια

Αριθμητικά στοιχεία

>ΘΕΣΗ ΠIΝΑΚΑ>

Παρατηρήσεις

Η πίστωση αυτή αντιπροσωπεύει την επιχορήγηση που προορίζεται για την κάλυψη των δαπανών προσωπικού και των δαπανών λειτουργίας του εκτελεστικού οργανισμού.

Στις πιστώσεις που εγγράφονται στην παρούσα θέση προστίθενται τα ποσά της συνεισφοράς των κρατών μελών της Ευρωπαϊκής Ζώνης Ελευθέρων Συναλλαγών, σύμφωνα με τις διατάξεις της συμφωνίας για τον Ευρωπαϊκό Οικονομικό Χώρο, και ιδίως του άρθρου 82 και του πρωτοκόλλου αριθ. 32. Προς ενημέρωση, τα ποσά αυτά, που προέρχονται από τις συνεισφορές των κρατών μελών της Ευρωπαϊκής Ζώνης Ελευθέρων Συναλλαγών, οι οποίες καταλογίζονται στο άρθρο 6 3 0 της κατάστασης εσόδων και συνιστούν έσοδα για ειδικό προορισμό σύμφωνα με τις διατάξεις του άρθρου 18 παράγραφος 1 στοιχείο δ) του δημοσιονομικού κανονισμού, συνεπάγονται το άνοιγμα αντίστοιχων πιστώσεων και την εκτέλεση στο πλαίσιο του παραρτήματος V του παρόντος μέρους της κατάστασης δαπανών του παρόντος τμήματος, το οποίο αποτελεί αναπόσπαστο μέρος του γενικού προϋπολογισμού.

Τα ενδεχόμενα έσοδα που προέρχονται από τη συνεισφορά των υποψηφίων χωρών στο πλαίσιο της συμμετοχής τους στα κοινοτικά προγράμματα και εγγράφονται στη θέση 6 0 9 1 της κατάστασης εσόδων, μπορεί να οδηγήσουν στο άνοιγμα συμπληρωματικών πιστώσεων, σύμφωνα με εκείνον που συνδέει το εγκεκριμένο ποσό για τις δαπάνες διοικητικής διαχείρισης με το σύνολο των εγγεγραμμένων για το πρόγραμμα πιστώσεων, σύμφωνα με τις διατάξεις του άρθρου 18 παράγραφος 1 στοιχείο δ) του δημοσιονομικού κανονισμού.

Πίνακας προσωπικού:

>ΘΕΣΗ ΠIΝΑΚΑ>

Νομικές βάσεις

Κανονισμός (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων [6].

[6] ΕΕ L 11 της 16.01.2003, σ. 1.

Απόφαση αριθ. 1230/2003/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, για θέσπιση πολυετούς προγράμματος δράσης στο πεδίο της ενέργειας: «Ευφυής ενέργεια - Ευρώπη» (2003-2006) [7].

[7] ΕΕ L 176 της 15.07.2003, σ. 29.

Πράξεις αναφοράς

Απόφαση της Επιτροπής της 23.12.2003 για της θέσπιση εκτελεστικού οργανισμού, καλούμενου «Εκτελεστικός οργανισμός για την ευφυή ενέργεια», για τη διαχείριση της κοινοτικής δράσης στον τομέα της ενέργειας κατ'εφαρμογή του κανονισμού (ΕΚ) αριθ. 58/2003 του Συμβουλίου [8].

[8] ΕΕ L 5 της 9.01.2004, σ. 85.

Άρθρο 06 04 01 -- Πρόγραμμα «Ευφυής ενέργεια - Ευρώπη» (2003-2006)

Αριθμητικά στοιχεία

>ΘΕΣΗ ΠIΝΑΚΑ>

Το προβλεπόμενο χρονοδιάγραμμα πληρωμών έναντι των αναληφθεισών υποχρεώσεων έχει ως εξής:

>ΘΕΣΗ ΠIΝΑΚΑ>

Παρατηρήσεις (αμετάβλητες)